**KONKURSO „ATOSTOGOS LENKIJOJE“ NUOSTATAI**

1. Šie nuostatai (toliau — Nuostatai) reglamentuoja konkurso „Wakacje w Polsce“ / „Atostogos Lenkijoje“ (toliau — Konkursas) sąlygas, taisykles ir vykdymo tvarką.
2. Konkursą organizuoja Lenkijos institutas Vilniuje (įsikūręs adresu Šv. Jono g. 3, LT-01123 Vilnius, įmonės kodas 1323814682), toliau — Organizatorius.
3. Konkurso partneris — Lenkijos turizmo organizacija (Polska Organizacja Turystyczna, kurios būstinė yra Lenkijoje, Varšuvoje Chałubińskio g. 8, 00-613, įmonės kodas 016213775).
4. Organizatorius įsteigė pagrindinį prizą Grand Prix — savaitgalio kelionę į Lenkiją (skrydis Vilnius-Gdanskas-Vilnius ir dvi nakvynės Gdanske) dviem asmenims bei 3 papildomus prizus už pirmas tris vietas – daiktinius prizus (turistines kuprines).
5. Konkurso partneris Lenkijos turizmo organizacija įsteigė reklaminius suvenyrus.
6. Socialinis tinklas „Facebook“ nėra konkurso rėmėjas, rengėjas, bendraorganizatorius ar valdytojas.
7. Konkurso dalyvių pateiktus duomenis tvarko Organizatorius.

**§2 BENDROSIOS NUOSTATOS**

1. Konkurso tikslas yra skatinti Lietuvos gyventojus, kurie lankėsi ar ketina apsilankyti Lenkijoje, pasidalinti savo kelionės įspūdžiais užfiksuotais fotografijose, kuriose Lenkija atvaizduojama kaip įdomi turizmo kryptis.
2. Dalyvavimo Konkurse sąlygos numato, kad Lenkijoje padaryta viena fotografija, aprašyta nurodant nuotraukos atlikimo vietovę (miestą) ir objekto pavadinimą, savo vardą, pavardę ir „Facebook“ paskyros pavadinimą (jei tokia paskyra turima); yra atsiunčiama el. paštu atostogos.lenkijoje@gmail.com.
3. Nuotraukos dydis neturi viršyti 3 MB.
4. Nuotraukos pavadinime turi būti pateikta tokia informacija: miesto ar vietovės, kur daryta fotografija, pavadinimas, autoriaus vardas ir pavardė (pvz. taisyklingas siunčiamo failo pavadinimas: Krokuva\_Jonas-Jonaitis; netaisyklingas siunčiamo failo pavadinimas: DSC\_4548).
5. Konkursas vyksta Lenkijos instituto Vilniuje „Facebook“ paskyroje: [www.facebook.com/Lenkijosinstitutas/](http://www.facebook.com/Lenkijosinstitutas/).
6. Konkurse dalyvauti gali Lietuvos gyventojai arba asmenys nuolat gyvenantys Lietuvoje, nurodytu laiku atsiuntę Lenkiją vaizduojančią nuotrauką ir susipažinęs su šiais Nuostatais.
7. Konkurse dalyvauti negali Organizatoriaus darbuotojai. Organizatoriaus darbuotojais laikomi asmenys dirbantys Organizatoriaus institucijoje pagal darbo sutartį, taip pat turintys kitų formų darbo santykius su Organizatoriumi pagal kitas sutartis (ypač paslaugų teikimo sutartis, autorinė sutartis) bei Organizatoriui paslaugas, susijusias su šiuo Konkursu, teikiantys subjektai ir tų subjektų darbuotojai, Organizatoriaus partnerių darbuotojai, taip pat aukščiau paminėtų asmenų šeimos nariai (sutuoktiniai, broliai, seserys, artimi giminaičiai).
8. Dalyvavimas Konkurse yra nemokamas ir savanoriškas.

**§3 KONKURSO ORGANIZAVIMO TVARKA**

1. Konkursas prasideda 2020 m. birželio 22 d., baigiasi 2020 m. rugsėjo 13 d. imtinai.
2. 2020 m. rugsėjo 14 d. visos konkursinės fotografijos skelbiamos Lenkijos instituto Vilniuje „Facebook“ paskyroje, specialiai tam skirtame albume „Wakacje w Polsce“ / „Atostogos Lenkijoje“.
3. 2020 m. rugsėjo 14-23 d., viešai paskelbus fotografijas vyks balsavimas internetu (patiktukų žymėjimas – „Like“) už patikusias nuotraukas.
4. 2020 m. rugsėjo 24 d. bus paskelbti Konkurso nugalėtojai (trys prizinės vietos), kurie surinko daugiausiai patiktukų bei Grand Prix laimėtojas.
5. Grand Prix laimėtoją iš visų atsiųstų nuotraukų išrinks 3 asmenų komisija.
6. Grand Prix laimėtojas gaus pagrindinį apdovanojimą – savaitgalio kelionę į Lenkiją (skrydis Vilnius-Gdanskas-Vilnius ir dvi nakvynės Gdanske) dviem asmenims.
7. 3 daugiausia patiktukų surinkusių nuotraukų autoriai apdovanojami daiktiniais prizais — turistinėmis kuprinėmis.
8. Konkurso Dalyvis privalo atsiųsti Lenkijoje padarytą fotografiją Konkurso el. pašto adresu: atostogos.lenkijoje@gmail.com. Nuotrauka turi atitikti 2 paragrafo 2-4 punktuose nurodytus reikalavimus.
9. Dalyvis siųsdamas nuotrauką tuo pačiu patvirtina, kad yra fotografijos autorius ir jam priklauso visos kūrinio autoriaus turtinės ir neturtinės teisės. Vienas Dalyvis gali pateikti maksimaliai vieną fotografiją.
10. Trečiųjų asmenų pretenzijas dėl komentaro ar nuotraukos keliamo įstatymų ar trečiųjų asmenų teisių pažeidimo Organizatorius perduoda tiesiogiai jų autoriui, Konkurso Dalyviui, kuris įsipareigoja pateikti paaiškinimą per 24 valandas. Kilus pagrįstoms abejonėms dėl trečiųjų asmenų teisių pažeidimo arba Dalyviui nepateikus paaiškinimo per nurodytą terminą, Organizatorius pasilieka teisę paskelbtą informaciją ir fotografiją (fotografijas) pašalinti iš Konkurso.
11. Komentaras ar nuotrauka, kurie neatitinka Nuostatų reikalavimų, pažeidžiantys įstatymus, priimtino elgesio normas, įžeidžiantys ar vulgarūs bei pažeidžiantys trečiųjų asmenų teises bus nedelsiant šalinami iš Konkurso, Organizatoriui vos gavus pranešimą apie tokias pasekmes užtraukiančias aplinkybes.
12. Komentaras ar fotografija turi atitikti socialinio tinklo „Facebook“ taisykles ir nustatymus.

**§4 NUGALĖTOJŲ ATRANKA IR VERTINIMO KRITERIJAI**

1. Pagrindinis Grand Prix Konkurso prizas yra savaitgalio kelionė dviem asmenims į Lenkiją: skrydžio bilietai į abi puses iš Vilniaus į Gdanską ir atgal bei 2 nakvynės su pusryčiais Organizatoriaus pasirinktame viešbutyje. Kelionė gali vykti suderintu su Organizatoriumi laikotarpiu.
2. Prizo atsiėmimą sąlygoja Konkursui pristatytų nuotraukų turtinių autoriaus teisių perkėlimas kaip numato 6 paragrafas.
3. Konkurso prizai į jokius kitus prizus ar piniginius ekvivalentus nekeičiami.
4. Laimėtojas gali atsisakyti jam skirto prizo, tačiau negali perleisti teisės juo naudotis trečiajam asmeniui, arba reikalauti prizo pakeitimo į atitinkamą jo vertę pinigais, ar kitos formos kompensacijos.
5. Organizatorius, t.y. Lenkijos institutas Vilniuje Konkurso rezultatus skelbia „Facebook“ puslapyje esančioje paskyroje 2020 m. rugsėjo 24 d., per 3 dienas nuo rezultatų paskelbimo susisiekia su prizo laimėtoju elektroniniu paštu.
6. Organizatorius iš anksto informuoja apie būtinybę pateikti asmens duomenis, kurie bus naudojami įteikiant prizą ir pateikiant mokesčių deklaraciją. Asmens duomenų nepateikimas laiku suteikia Organizatoriui teisę atsisakyti įteikti prizą.
7. Pagrindinis prizas bus perduotas nugalėtojui, elektroniniu paštu suderinus labiausiai abiem pusėms tinkamą perdavimo būdą.
8. Jei Dalyvis per 7 dienas nuo dienos, kai su juo buvo susisiekta kaip numatyta šio paragrafo 7 ir 8 punktuose, nepateiks atsakymo, tai laikoma prizo atsisakymu ir Dalyvis negalės teikti jokių pretenzijų ar skundų Organizatoriui.
9. Įvykus šio skyriaus 9 punkte numatytam atvejui, prizas perduodamas kitam konkurso dalyviui pagal Konkurso Organizatoriaus sprendimą.

**§5 DALYVIŲ TEISĖS IR PAREIGOS**

1. Dalyvis įsipareigoja laikytis šių Nuostatų reikalavimų ir taisyklių.
2. Pažeidus Konkurso Nuostatų numatytas taisykles, Dalyvis šalinamas iš Konkurso.
3. Dalyviai privalo vadovautis įstatymais, socialinio teisingumo normomis, vadovautis morale ir dorove, paisyti socialinių tinklų ir viešo gyvenimo etiketo.
4. Informaciją, kuri teikiama dalyvaujant Konkurse, tvarko tik Organizatorius. Duomenys naudojami tik Konkurso vykdymo tikslais pagal šiuose Nuostatuose numatytą tvarką.

**§ 6 AUTORIŲ TEISĖS**

1. Dalyviai atsiųsdami savo nuotraukas Konkursui, tuo pačiu sutinka neatlygintinai ir neatšaukiamai suteikti teisę Organizatoriui ilgalaikiam nuotraukos naudojimui informaciniuose kanaluose ir žiniasklaidos priemonėse rinkodaros tikslais. Ši nuostata sąlygoja ir prizo atsiėmimą.
2. Kiekvienas Dalyvis Organizatoriui suteikia neišimtinę licenciją, suteikiančią teisę naudoti nuotraukas visame pasaulyje, jas dauginant ir talpinant interneto puslapiuose, tarp jų „Facebook“, „Instagram“ ir kituose Organizatoriaus kanaluose.
3. Nuotraukos pateikimas Konkursui prilygsta licencijos kūrinio naudojimui suteikimui. Licencija suteikiama neatlygintinai, neribojant naudojimo teritorijos ir trukmės.
4. Konkurso Dalyviai, pateikdami Konkursui nuotraukas, pareiškia esantys siunčiamų fotografijų autoriai, autorinių teisių turėtojai bei yra įgiję teisę naudoti trečiųjų asmenų, matomų tose nuotraukose, atvaizdus.
5. Esant trečiųjų asmenų pretenzijoms dėl autorinių teisių, Dalyvis įsipareigoja nedelsiant išspręsti kilusį ginčą ir prisiimti visus galimus kaštus ir riziką, be to padengti visas galimas išlaidas, kurias gali patirti dėl šio ginčo Organizatorius, mokesčius ir prievoles, tarp jų ir bylinėjimosi ar teisininko konsultacijų kaštus, bei kompensuos ir ištaisys kito pobūdžio žalą, kilusią dėl aukščiau aprašytų trečiųjų asmenų pretenzijų.

**§7 SKUNDŲ NAGRINĖJIMAS**

Konkurso Organizatorius nepriima ir nenagrinėja skundų dėl Konkurso organizavimo tvarkos.

**§8 BAIGIAMOSIOS NUOSTATOS**

1. Konkurso nuostatai skelbiami Lenkijos instituto Vilniuje internetinėje svetainėje (instytutpolski.pl/vilnius), skyriuje „Pažink Lenkiją“.
2. Organizatorius yra atsakingas už Konkurso organizavimo tvarkos vykdymą ir Dalyvių taisyklių laikymosi priežiūrą.
3. Šiuose Nuostatuose nenumatytais atvejais taikomos Lenkijos teisės normos.
4. Ginčai sprendžiami Organizatoriui įstatymų priskiriamoje teismo institucijoje.
5. Organizatorius pasilieka teisę Konkurso eigoje keisti Nuostatus, jei tokiu būdu nebus pakenkta Konkurso Dalyviams, iš anksto informavęs Dalyvius, pateikęs informaciją interneto svetainėje, ten pat, kur buvo paskelbti Konkurso Nuostatai.
6. Organizatoriaus nuostatų interpretacija yra galutinė. Ginčų arba abejonių atveju Organizatoriaus balsas yra lemiamas, o jo sprendimas yra galutinis ir neginčijamas. Nuostatų nežinojimas neatleidžia dalyvių nuo jų laikymosi.